Madonna
Šis straipsnis apie JAV popmuzikos atlikėją. Apie religinį vaizdinį mene skaitykite – Madona (menas). Madonna Louise Ciccone (Madona Luiza Čikonė, labiau žinoma sceniniu vardu Madonna; g. 1958 m. rugpjūčio 16 d. Mičigane, JAV) – JAV popmuzikos dainininkė, dainų autorė, profesionali šokėja, aktorė, režisierė, rašytoja bei sėkminga verslininkė. Madona buvo ištekėjusi du kartus: už aktoriaus Šono Peno (Sean Penn) ir už britų režisieriaus Gajaus Ričio (Guy Ritchie). Turi šešis vaikus – du biologinius ir keturis įvaikintus. Jos turtas vertinamas daugiau kaip 1 milijardu dolerių. Pagal Gineso rekordų knygą, pardavusi daugiau kaip 300 milijonų muzikinių diskų Madona yra sėkmingiausia visų laikų atlikėja moteris.